2011. július 4-én St Ledger ismeretlen összeg ellenében a Leicester Cityhez igazolt, ahol három évre írt alá. Augusztus 17-én, a Bristol City ellen mutatkozott be új csapatában. Miután váratlanul kikerült a keretből az Ipswich Town elleni karácsonyi mérkőzésen, összeszólalkozott a csapat menedzserével, Nigel Pearsonnal, aki átadólistára helyezte, és azt mondta, többé nem léphet pályára a Leicesterben, amíg ő a menedzser. Úgy tűnt, az Ipswich-hez igazol, de Alekszandar Tuncsev sérülése miatt csereemberként mégis szüksége volt rá a Citynek, így a transzfert elhalasztották. Miután Sol Bamba elutazott a 2012-es afrikai nemzetek kupájára, St Ledger ismét pályára léphetett a csapatban. Jól teljesített, Pearson is megdicsérte, és levette a transzferlistáról, így az Ipswich-hez való szerződése is meghiúsult.